มีโอกาสได้ไปใช้บริการที่ศูนย์ cctv ของกทม (เสาชิงช้า) ค่ะ 
บรรดาเจ้าหน้าที่ดูรักใคร่กลมเกลียวกันดีค่ะ ซึ่งเป็นเรื่องที่ดี

แต่มีสิ่งที่คิดว่า เจ้าหน้าที่ควรจะต้องทราบ คือ ท่านดูไม่เป็นเป็นมิตรต่อประชาชนผู้มาขอรับบริการค่ะ เชื่อว่าท่านไม่ได้ประสงค์ให้เป็นเช่นนั้น ท่านอาจจะไม่รู้ตัว 
ไม่ใช่ว่าบริการแย่หรือหยาบคายนะคะ แต่มีบางคำพูดและอวัจนภาษาที่สื่อให้เห็นว่าขาด empathy ในการให้บริการประชาชนค่ะ ส่อไปในเชิงไม่แยแสความทุกข์ร้อนของประชาชน 
ประชาชนไม่มีคอมพิวเตอร์ในการเปิดภาพดู ก็เป็นเรื่องของประชาบน ไปหาร้านคอมเปิดเอาเอง It’s not my problem.

เจ้าหน้าที่ควรจะเสนอแนะแนวทางที่เป็นประโยชน์ค่ะ เช่น บริเวณใกล้เคียงมีร้านคอมที่ไหนบ้าง ลองไปดูนะคะ/ครับ เป็นต้น โดยเฉพาะต่อกลุ่มคนที่ไม่ประสีประสาด้านเทคโนโลยี ควรหลีกเลี่ยงใช้คำพูดหรือโทนเสียงที่ด้อยค่าผู้ฟังค่ะ

ตัวดิฉันเองประสบปัญหาในการเปิดดูภาพวงจรปิดค่ะ จึงได้โทรกลับไป สัมผัสได้ถึงความพยายามในการช่วยเหลือ แต่ก็อดไม่ได้ที่จะเกิดความรู้สึกเชิงลบกับคำพูดหลายประโยค ไม่ว่าจะเป็น 
“ทุกศูนย์ไม่รับดูภาพวงจรปิดค่ะ ไปหาเปิดร้านคอมเอาเองค่ะ” หรือ “ไปหาตำรวจนะคะ ให้เค้าดูให้ เป็นหน้าที่ของตำรวจค่ะ”  โดยใช้โทนเสียงในเชิงแสดงความรำคาญ
“ผมขอย้ำนะครับ โปรแกรม player ไม่ได้เสียนะครับ เนี่ย ผมเปิดได้ ที่พี่เปิดไม่ได้ ไม่ได้เป็นปัญหาที่โปรแกรมนะครับ” มีการเน้นย้ำว่าปัญหาอยู่ที่ user ซึ่งเป็นคำพูด blame ทำให้ผู้ฟังรู้สึกไม่ดี ซึ่งมันไม่จำเป็นต้องทำแบบนั้นเลยค่ะ 

การมี empathy มันสำคัญมากนะคะสำหรับแผนกนี้ เพราะประชาชนส่วนใหญ่ที่ไปติดต่อขอไฟล์ภาพกล้องวงจรปิด คือกลุ่มคนที่ประสบพบเจอเรื่องราวร้อนใจ ทุกข์ใจค่ะ 
ควรจัดให้มีการฝึกอบรมด้านการสื่อสารเพิ่มเติมค่ะ
ขอย้ำว่า เจ้าหน้าที่บริการดีค่ะ ไม่อยากให้เจ้าหน้าที่เสียกำลังใจค่ะ เพียงแต่ต้องปรับอีกนิดหน่อยในทักษะการสื่อสารค่ะ